|  |
| --- |
| **SLOVENŠČINA, 8. b**  **1. 4. 2020, 88. ura**  **Snov: Anton Aškerc** |
| UVOD  Dragi učenec, učenka, dober dan.  Danes končujemo z Aškerčevim besedilom. |
| **1. NALOGA**  **Nadaljuj z zapisom v zvezek. V zvezek napiši naslednje.**  Pesniku je uspela izredna zvočnost v pesmi.  V 1. kitici oponaša zvonove, v 6. kitici pa boben.  Zvočno podobo je skušal narisati z glasom O.  Tako pesniško sredstvo imenujemo **podobnoglasje** (Spomni se, smo spoznali že pri Prešernu).  Pesem je **pripovedna**. Pripoveduje, kako se je takratna oblast maščevala Matiji Gubcu, vodji slovensko-hrvaškega upora iz leta 1573. |
| **2. NALOGA**  Naredi nov naslov in še krajši zapis o avtorju, prepiši bistvene podatke.  Anton Aškerc  – ustvarjal v obdobju realizma  – znan predvsem po pripovednih pesmih  – duhovnik, mestni arhivar, veliko potoval  – pesniška zbirka Balade in romance |
| **3. NALOGA**  **V petek boš spoznal novo besedilo. Do takrat pa zapiši v zvezek kratko razmišljanje (pribl. 5 povedi), ki se bo navezalo na temo petkovega besedila. Razmišljaj o spodnjih vprašanjih.**  ***Zakaj otroci potrebujejo odrasle?***  ***Ali lahko starši svojo ljubezen do otroka nadomestijo tako, da mu kupujejo dragocene igrače in druge stvari? Zakaj da/ne?***  **Zapisa mi zdaj ne pošiljaj, bom v petek dala za to posebno navodilo.** |
| Sicer pa imam zate še eno informacijo. Pozorno preberi do konca.  Naslednji teden bomo izvedli ocenjevanje na daljavo. O besedilih, ki smo jih prebrali v tem letu. Prav?  \*  \*  \*  Ne, saj neeee. Se šalim. Prvi april je danes, si se spomnila/-a? Upam, da te ni preveč stisnilo pri srcu. Malo sem se pošalila na vaš račun, upam, da ne zameriš. ☺  Bodi dobro pa upam, da tudi tebi uspe koga povleči za nos. Samo vseeno previdno, naj šala le ne bo preveč kruta, velja? ☺  Lep pozdrav tebi in tvoji družini, učiteljica Simona L. S. |